Diari Oficial de la Generalitat Valenciana


Sumari del DOGV 3006, del 04-06-1997 (1997/8047)

ACORD de 24 d'abril de 1997, del Consell de la Sindicatura de Comptes de la Generalitat Valenciana, pel qual es convoquen proves de selecció, mitjançant oposició lliure, per a cobrir una vacant de naturalesa laboral en aquesta institució.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3006

Data del DOGV
:   04-06-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/8047


Data del document
:   24-04-1997

Organisme emissor
:   Sindicatura de Comptes

Tipus de document
:   Acord

ACORD de 24 d'abril de 1997, del Consell de la Sindicatura de Comptes de la Generalitat Valenciana, pel qual es convoquen proves de selecció, mitjançant oposició lliure, per a cobrir una vacant de naturalesa laboral en aquesta institució.
  
Conformement al que s'estableix en la Llei de la Generalitat Valenciana 6/1985, d'11 de maig, de Sindicatura de Comptes, en el Reglament de Règim Interior de la Sindicatura de Comptes i en el Decret Legislatiu de 24 d'octubre de 1995 -pel qual s'aprova el Text Refós de la Llei de la Funció Pública Valenciana-, i tenint en compte la delegació de les Corts Valencianes, s'anuncia la convocatòria de proves de selecció, mitjançant oposició lliure, per a cobrir una vacant d'aquesta Sindicatura de Comptes de la Generalitat Valenciana -inclosa en l'oferta pública de treball d'aquesta institució per a l'any 1997-, que es regirà per les següents
  
Bases
  
  
1. Normes generals
  
1.1 Es convoca oposició lliure per a la provisió d'un lloc de treball amb les característiques següents:
  
a) Denominació del lloc de treball: ajudant de relacions institucionals.
  
b) Nombre de llocs: 1.
  
c) Naturalesa: laboral.
  
d) Grup: C.
  
e) Complement de destinació: 18.
  
f) Complement específic: 70.404 PTA/mes.
  
g) Funcions:
  
- Assistència al síndic major i al tècnic de relacions institucionals en les funcions assignades a la Sindicatura com a conseqüència de la seua participació en associacions integrades per organitzacions regionals de control extern del sector públic.
  
- Servir de suport a les relacions institucionals amb els altres òrgans regionals de control de comptes de l'Estat espanyol i d'altres estats; així com els relacionats amb altres institucions públiques i privades.
  
- Traducció escrita i oral, directa i inversa, de l'anglés al castellà.
  
- Coneixements suficients per a la traducció escrita, directa i inversa de l'alemany o el francés al castellà.
  
- Assistència als síndics en les diverses tasques que tinguen assignades.
  
- Utilització d'equips informàtics.
  
- Assistir el tècnic de relacions institucionals per a coordinar i gestionar la realització d'estudis i publicacions.
  
1.2 L'oposició que es convoca estarà regida per les bases d'aquesta convocatòria, per la Llei 6/1985, d'11 de maig, de Sindicatura de Comptes, i pels articles 9.5 del Text Refós de la Llei de la Funció Pública Valenciana i 36 del Decret 69/1986, de 2 de juny, i concordants.
  
1.3 L'aspirant seleccionat que obtinga plaça en aquesta convocatòria, estarà subjecte al règim d'incompatibilitats regulat en la Llei de la Generalitat Valenciana 6/1985, d'11 de maig, de Sindicatura de Comptes, en relació a la Llei 53/1984, de 26 de desembre, d'Incompatibilitats del Personal al Servei de les Administracions Públiques.
  
1.4 L'oposició constarà dels exercicis que tot seguit s'indiquen, i tots seran eliminatoris.
  
1.4.1 Primer exercici. Consistirà a contestar un qüestionari de preguntes proposades pel tribunal, basat en el contingut del programa que figura en l'annex I d'aquesta convocatòria. El temps concedit serà de 75 minuts.
  
1.4.2 Segon exercici. Prova de coneixement de l'idioma anglés. Constarà de dues parts:
  
Primera part
  
- Traducció al castellà, sense diccionari, d'un text redactat en anglés, que versarà sobre matèries relacionades amb el temari de l'oposició.
  
- Traducció del castellà a l'anglés d'un text relacionat amb les matèries que figuren en el temari de l'oposició. Aquesta prova s'efectuarà també sense diccionari.
  
El temps per a realitzar aquesta primera part de l'exercici serà d'un màxim de dues hores.
  
Segona part
  
- Transcripció, efectuada pels opositors, d'una audició en anglés, d'una durada de vuit minuts.
  
1.4.3 Tercer exercici. Aquest exercici constarà de dues parts:
  
Primera part
  
- Prova pràctica que pose de manifest el maneig d'equips informàtics que hauran d'utilitzar els aspirants al lloc de treball. La prova consistirà a introduir un document en l'ordinador o, partint d'un document ja introduït i per mitjà de les funcions del procés de textos, preparar-lo per a la seua posterior edició o impressió. A tal efecte es facilitarà als aspirants el menú de funcions del programa per a poder executar el treball sol·licitat en aquesta prova pràctica. El programa de textos que s'usarà és el Word per a Windows. El temps màxim per a la realització d'aquest exercici serà de trenta minuts.
  
Segona part
  
- Consistirà en la traducció a l'alemany o el francés -a lliure elecció de l'aspirant-, i amb l'ajut del diccionari, d'un text redactat en castellà. El temps màxim per a la realització d'aquest exercici serà de trenta minuts.
  
1.4.4 En haver conclòs cada un dels exercicis i abans de començar el següent, el tribunal podrà citar els aspirants per a la lectura pública dels seus exercicis respectius.
  
1.4.5 En aquells exercicis que no puguen fer-se conjuntament, l'ordre d'actuació dels aspirants serà l'establert per l'última resolució dictada segons el que preveu l'article 14.2, paràgraf 2n, del Decret de la Generalitat Valenciana 69/1986, de 2 de juny. El primer exercici començarà, en tot cas, abans de transcórrer sis mesos des de la publicació d'aquesta convocatòria.
  
  
  
2. Requisits dels aspirants
  
2.1 Per a ser admesos a l'oposició, els aspirants hauran de reunir els requisits següents:
  
a) Tenir la nacionalitat espanyola o la d'un dels altres estats membres de la Unió Europea, o d'aquells estats en els quals siga d'aplicació la lliure circulació de treballadors i treballadores, en els termes prevists en la llei estatal que regula aquesta matèria.
  
  
b) Haver fet els divuit anys.
  
c) Estar en possessió del títol de Batxillerat, Formació Professional de segon grau o equivalent.
  
d) No patir cap malaltia o defecte físic que impedesca l'exercici de les funcions corresponents.
  
e) No estar inhabilitat penalment per a l'exercici de funcions públiques.
  
f) No haver sigut separat, mitjançant expedient disciplinari, de cap administració pública.
  
2.2 Aquests requisits hauran de concórrer en els aspirants en el moment de finalitzar el termini de presentació d'instàncies i durant tot el procés selectiu, fins el moment de la formalització del contracte de treball.
  
2.3 El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A aqueix efecte, les persones interessades hauran de formular la petició corresponent en la sol·licitud de participació en aquesta oposició.
  
  
3. Sol·licituds
  
3.1 Les persones que vulguen prendre part en aquesta convocatòria hauran de presentar una instància conformement al model de l'annex II. S'hi adjuntarà una fotografia de carnet i una fotocòpia del DNI, o del passaport en el cas dels nacionals dels estats membres de la Unió Europea o d'aquells estats en què siga d'aplicació la lliure circulació de treballadors i treballadores.
  
3.2 Les sol·licituds s'adreçaran a la Sindicatura de Comptes de la Generalitat Valenciana, en el termini de vint dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana (d'ara endavant, DOGV) i en el Butlletí Oficial de les Corts Valencianes (d'ara endavant, BOCV). El termini es computarà a partir de la publicació que aparega en últim lloc.
  
3.3 La presentació de les sol·licituds es podrà fer en el Registre General de la Sindicatura de Comptes, ubicat a la ciutat de València, avinguda del Port, núm. 108; o en la forma establida en l'article 38 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú.
  
3.4 Els drets d'examen seran de 1.786 pessetes per a tots els aspirants, i el pagament en serà efectuat en el compte corrent obert a nom de la Sindicatura de Comptes de la Generalitat Valenciana, amb el número 640072-50, de la sucursal de la Caixa d'Estalvis del Mediterrani situada a la plaça de Rodrigo Botet, núm. 6, de València. El justificant de l'ingrés s'haurà d'adjuntar a la instància presentada per a sol·licitar l'admissió a aquesta oposició.
  
4. Admissió d'aspirants
  
4.1 Una vegada finalitzat el termini de presentació d'instàncies i comprovada la documentació presentada i l'abonament dels drets d'examen, la Sindicatura de Comptes dictarà una resolució, que serà publicada en el DOGV i en el BOCV i que contindrà la relació d'aspirants admesos i exclosos. Els exclosos podran formular reclamació en el termini de deu dies hàbils, comptadors des del següent al de la publicació de la llista provisional en el DOGV i BOCV citats, o esmenar els defectes que siguen susceptibles d'esmena i que s'hi hagen assenyalat.
  
4.2 Transcorregut el termini anterior i -si era el cas- esmenats els defectes i vistes les al·legacions, es dictarà una resolució amb la llista definitiva d'admesos, que serà publicada en el DOGV i en el BOCV, amb menció expressa dels recursos que hi corresponga.
  
4.3 En el DOGV i en el BOCV, es publicarà, amb l'antelació legalment establida, la data d'inici del primer exercici, així com el lloc i l'hora de començament.
  
  
5. Tribunal qualificador
  
5.1 El tribunal de l'oposició estarà constituït en la forma establida en l'annex III d'aquesta convocatòria.
  
5.2 El tribunal no podrà constituir-se ni actuar sense l'assistència, com a mínim, de tres dels seus membres amb dret a vot.
  
5.3 El tribunal podrà, sempre sota la seua direcció i control directe, utilitzar ajudants que l'auxilien en els dies de celebració de les proves. Igualment podrà disposar la incorporació al seu treball dels col·laboradors i assessors especialistes que estime oportuns. Aquests col·laboradors i assessors limitaran la seua actuació a l'exercici de la seua especialitat tècnica, que constituirà la base exclusiva de la seua col·laboració.
  
5.4 Els membres del tribunal, així com els assessors especialistes, estaran subjectes als motius i les causes generals d'abstenció i recusació dels articles 28 i 29 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú.
  
5.5 El tribunal interpretarà i completarà el contingut de les presents bases i resoldrà les qüestions que deriven de la seua aplicació.
  
  
5.6 A l'efecte de comunicacions i d'altres incidències, el tribunal tindrà la mateixa seu que la Sindicatura de Comptes.
  
  
6. Desenvolupament de la fase d'oposició
  
6.1 En qualsevol moment el tribunal podrà requerir els aspirants perquè acrediten la seua identitat, mitjançant la presentació del DNI -o del resguard de renovació amb fotografia-, del passaport o del permís de conduir, sense que a aqueix efecte siguen vàlides les fotocòpies compulsades dels documents esmentats.
  
6.2 Els aspirants seran convocats per a cada exercici en crida única i en seran exclosos de l'oposició aquells que no hi compareguen; tret dels casos degudament justificats i discrecionalment apreciats pel tribunal.
  
6.3 Una vegada realitzat el primer exercici, l'anunci de la resta d'exercicis, el farà públic el tribunal al local on s'haja celebrat l'anterior o a la seu de la Sindicatura de Comptes, amb quaranta-vuit hores d'antelació com a mínim.
  
  
7. Qualificació dels aspirants
  
7.1 El primer exercici: es puntuarà de zero a deu punts i per a superar-lo caldrà obtenir un mínim de cinc punts.
  
7.2 Segon exercici: la primera part es qualificarà de zero a sis punts, igual que la segona. Per a superar aquest exercici caldrà obtenir un mínim de sis punts.
  
7.3 Tercer exercici: la primera part es puntuarà de zero a sis punts, igual que la segona. Serà necessari, per a superar-lo, obtenir un mínim de sis punts.
  
En finalitzar i avaluar cada exercici, el tribunal farà públic, al lloc de realització de l'examen o a la seu de la Sindicatura de Comptes, la llista de puntuacions obtingudes pels aspirants, i en quedaran eliminats els qui no aconseguisquen els mínims establits.
  
7.4 La qualificació final de les proves serà la suma total de les puntuacions parcials obtingudes en les diferents fases de l'oposició. En cap cas no es podrà seleccionar un nombre d'aspirants superior al de places convocades.
  
  
8. Relació d'aprovats i presentació de documents
  
8.1 En haver conclòs totes les fases de l'oposició, el tribunal elevarà, si és el cas, al Consell de la Sindicatura de Comptes la proposta de l'aspirant seleccionat, que serà qui haurà obtingut major puntuació. Aquesta proposta es farà pública.
  
8.2 L'aspirant que supere la fase selectiva acreditarà els seus coneixements de valencià amb la presentació dels certificats, diplomes o títols que hagen sigut homologats per la Generalitat Valenciana.
  
8.3 Si l'aspirant no acredita el requisit anterior, es comprometrà a realitzar els cursos corresponents de perfeccionament que s'organitzen a aqueix efecte.
  
8.4 En el termini de vint dies hàbils comptadors des de la publicació de la relació d'aprovats a què fa referència la base 8.1, l'aspirant haurà de presentar en la seu de la Sindicatura de Comptes els documents següents:
  
a) Certificació de naixement expedida pel Registre Civil corresponent o fotocòpia compulsada del DNI o del passaport en el cas dels nacionals dels estats membres de la Unió Europea o d'aquells estats en què siga d'aplicació la lliure circulació de treballadors i treballadores.
  
b) Fotocòpia legalitzada o compulsada del títol de Batxiller, Formació professional de segon grau, o titulació equivalent.
  
c) Declaració de no haver sigut separat, per mitjà d'expedient disciplinari, de cap Administració o càrrec públic; així com de no estar inhabilitat penalment per a l'exercici de les funcions públiques.
  
d) Certificat mèdic oficial acreditatiu de no patir malaltia o defecte físic que impedisca l'exercici de les funcions assignades al lloc de treball ofert.
  
Si l'aspirant seleccionat té la condició de funcionari públic o de treballador al servei d'alguna Administració pública, estarà exempt de justificar les condicions i requisits ja acreditats per a obtenir el seu nomenament, i haurà de presentar un certificat de l'organisme públic de què depenga, acreditant la condició de funcionari i d'altres circumstàncies d'interés del seu expedient personal.
  
  
Si l'aspirant seleccionat fos minusvàlid, haurà de presentar una certificació de la Conselleria de Benestar Social, que acredite la dita condició i la seua capacitat per a exercir les tasques que corresponen al lloc objecte de la convocatòria.
  
8.5 Per a l'aspirant seleccionat, tret del cas de força major, en el supòsit que no presentés la documentació o que de l'examen d'aquesta es deduís que manca d'algun dels requisits exigits en la base segona de aquesta convocatòria, es determinarà la invalidesa de les actuacions del dit aspirant i, en relació a aquest, la nul·litat subsegüent dels actes del tribunal. En aquest supòsit, el tribunal podrà proposar un nou aspirant, seguint l'ordre de puntuació de l'oposició, entre aquells que, havent superat totes les proves, vagen quedar fora de la relació de seleccionats a causa del límit establit en l'article 9.2 de la Llei de la Funció Pública Valenciana.
  
  
9. Nomenament
  
Una vegada comprovada la conformitat dels documents presentats, el Consell de la Sindicatura de Comptes formularà el nomenament corresponent, que serà publicat en el BOCV i en el DOGV, i notificat a la persona interessada.
  
Si no s'incorpora al lloc de treball en el termini establit, el Consell de la Sindicatura de Comptes podrà substituir l'aspirant per aquell que el seguia en qualificació, segons la puntuació atorgada pel tribunal qualificador.
  
  
10. Normes finals
  
Contra la convocatòria, les seues bases i tots aquells actes administratius que se'n deriven, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des del dia següent al de la publicació d'aquesta convocatòria en el DOGV i en el BOCV. El termini es computarà a partir de la publicació que aparega en darrer lloc.
  
Com a requisit per a interposar el dit recurs, caldrà efectuar-ne la comunicació prèvia a l'òrgan administratiu autor de l'acte; tal i com exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
Davant de les actuacions del tribunal, es podrà interposar el recurs ordinari previst en l'article 114 de la Llei 30/1992 citada, en el termini d'un mes comptador des del dia següent al de les seues publicacions.
  
  
El recurs podrà ser interposat davant de l'òrgan que va dictar l'acte que s'impugne, o davant del Consell de la Sindicatura de Comptes com a òrgan competent per a resoldre'l.
  
  
València, 24 d'abril de 1997.- El síndic major.
  
  
  
  
ANNEX I
  
  
Programa del primer exercici
  
  
Tema 1. L'ordenament jurídic. Les fonts del dret. La llei. Decrets-llei i decrets legislatius. D'altres fonts del dret.
  
  
Tema 2. La Constitució espanyola de 1978. Estructura i contingut. Drets i deures fonamentals. Garantia i suspensió de drets. La corona. El Defensor del Poble.
  
Tema 3. Les Corts Generals. Les cambres: composició, atribucions, funcionament. Elaboració de les lleis. Els tractats internacionals.
  
Tema 4. L'administració central de l'Estat. El Govern i l'administració. Relacions entre el Govern i les Corts. L'Administració perifèrica de l'Estat. Els delegats del Govern i els governadors civils. Organització institucional de l'Estat: concepte i classificació dels ens públics no territorials.
  
Tema 5. El poder judicial. La funció judicial. L'organització de les administracions de justícia. El Consell General del poder judicial. El Tribunal Constitucional.
  
Tema 6. L'Estatut d'Autonomia de la Comunitat Valenciana: característiques generals. Organització de la Comunitat Valenciana. Delimitació de competències. Reforma de l'estatut. El govern valencià: composició, estructura i funcions.
  
Tema 7. Les Corts Valencianes. D'altres institucions de la Comunitat Valenciana: el Consell Valencià de Cultura, el Síndic de Greuges, el Tribunal Superior de Justícia de la Comunitat Valenciana.
  
Tema 8. L'administració local. Principis i organització. El municipi: concepte i naturalesa. La província: concepte i naturalesa. D'altres entitats de caràcter local.
  
Tema 9. El reglament com a font de dret administratiu. Concepte i classes. Límits i procediment d'elaboració. Eficàcia i control. L'acte administratiu: concepte, classes i elements. La motivació i notificació. Eficàcia i validesa dels actes administratius.
  
  
Tema 10. Els contractes de les administracions públiques. Règim general. Contracte d'obres. Contracte de gestió de serveis públics. Contracte de subministraments. Contractes de consultoria i assistència, de serveis i de treballs específics no habituals.
  
Tema 11. El procediment administratiu. Iniciació i ordenació. Instrucció del procediment. Finalització del procediment. Execució.
  
  
Tema 12. La Sindicatura de Comptes de la Generalitat Valenciana (I). Antecedents i regulació vigent. Composició i organització. Atribucions dels distints òrgans.
  
Tema 13. La Sindicatura de Comptes de la Generalitat Valenciana (II). Funcions, naturalesa, àmbit i instruments en què es materialitza la funció fiscalitzadora. Examen i censura del Compte General de la Generalitat Valenciana. Tramitació parlamentària. Examen dels comptes generals de les corporacions locals.
  
Tema 14. La Sindicatura de Comptes de la Generalitat Valenciana (III). L'informe anual sobre la gestió econòmica del sector públic valencià. Memòria anual d'actuacions de la Sindicatura de Comptes. La iniciativa fiscalitzadora de la Sindicatura de Comptes i de les Corts Valencianes. Fiscalitzacions periòdiques: Fons de Compensació Interterritorial, despeses electorals, tramitació parlamentària.
  
Tema 15. El Tribunal de Comptes d'Espanya. Origen i evolució històrica. Organització. Funció fiscalitzadora i funció jurisdiccional del Tribunal de Comptes d'Espanya.
  
Tema 16. Les relacions del Tribunal de Comptes amb els òrgans de control extern de les comunitats autònomes. Àmbits de competència. Jurisprudència constitucional. Relacions.
  
Tema 17. Control financer extern del sector públic regional a Alemanya. Marc jurídic. Composició i organització dels òrgans fiscalitzadors. Funcions.
  
Tema 18. Control financer extern del sector públic estatal a Alemanya. Marc jurídic. Composició i organització del Tribunal de Comptes Federal. Funcions.
  
Tema 19. El sistema francés de fiscalització externa dels comptes públics. Marc jurídic. Composició i organització del òrgans fiscalitzadors: Tribunal de Comptes i cambres regionals de comptes. Funcions.
  
Tema 20. El control extern del sector públic estatal i regional a Itàlia. Marc jurídic. Composició i organització dels òrgans fiscalitzadors: Tribunal de Comptes i comités regionals de control. Funcions.
  
Tema 21. El control del sector públic estatal i local al Regne Unit. Marc jurídic. Composició i organització dels òrgans fiscalitzadors: Oficina Nacional de Fiscalització, Comissió de Fiscalització, Comissió de Comptes. Funcions.
  
Tema 22. L'Organització Europea d'Institucions Regionals de Control Extern del Sector Públic (EURORAI): organització, objectius, activitats i membres. L'Organization of Local Government Audit (OLGA): organització, objectius, activitats i membres.
  
  
Tema 23. L'Organització Internacional d'Entitats Fiscalitzadores Superiors (INTOSAI): organització, objectius, activitats. L'Organització Europea d'Entitats Fiscalitzadores Superiors (EUROSAI).
  
Tema 24. Anàlisi jurídica i històrica de la creació, constitució i desenvolupament de les Comunitats Europees. Els tractats constitutius. Els diferents tractats d'adhesió. L'Acta Única Europea. El tractat de Maastricht.
  
Tema 25. Les institucions de la Unió Europea. El Consell Europeu. El Consell. La Comissió. El Parlament Europeu. El Tribunal de Justícia.
  
Tema 26. El Tribunal de Comptes Europeu (I): antecedents i creació. Composició.
  
Tema 27. El Tribunal de Comptes Europeu (II): finalitat, funcionament i relacions amb altres institucions.
  
  
  
ANNEX II
  
  
................................................................................ ......................
  
DNI/passaport núm. ......................, nascut/da a .........................,
  
en data ......................., amb domicili a .......................................,
  
carrer/avinguda/plaça ........................, núm. ............, porta ......,
  
 CP ..........................., tel. .................................
  
  
EXPOSE:
  
a) Que reunisc tots i cada un dels requisits establits en la base segona de la convocatòria.
  
b) Que la documentació acreditativa dels requisits generals assenyalats en la base segona de la convocatòria, l'aportaré -en el cas de ser seleccionat/da- després de la celebració i puntuació de les proves de l'oposició.
  
c) Que acompanya fotocòpia del DNI, del resguard de renovació amb fotografia o del passaport; així com una fotografia de carnet
  
SOL·LICITE:
  
1 Ser admés/a a prendre part en l'oposició lliure convocada per a cobrir una vacant d'ajudant/a de relacions institucionals de la Sindicatura de Comptes de la Generalitat Valenciana, segons convocatòria publicada en ............., de data...........
  
2 Les adaptacions següents per a realitzar les proves, a causa de la seua condició de persona discapacitada:
  
1.
  
2.
  
3.
  
  
València, ......... de ............................. de 1997
  
La persona interessada
  
  
SINDICATURA DE COMPTES DE LA GENERALITAT VALENCIANA.
  
  
  
  
ANNEX III
  
  
Tribunal qualificador
  
  
Titular
  
President: un auditor de la Sindicatura de Comptes de la Generalitat Valenciana.
  
Vocals:
  
- Un professor titular d'universitat de disciplines econòmiques o financeres.
  
- Un professor de l'Escola Oficial d'Idiomes.
  
- Un representant de la Conselleria d'Economia, Hisenda i Administració Pública.
  
Vocal-secretari: un ajudant d'auditoria d'algun òrgan de control extern del sector públic.
  
A l'efecte d'estar informat de totes les incidències del procediment, el Consell de Personal de les Corts Valencianes i Institucions que en depenen, podrà nomenar un representant perquè estiga present en les reunions del tribunal.
  
Suplent
  
President: un auditor de la Sindicatura de Comptes de la Generalitat Valenciana.
  
Vocals:
  
- Un professor titular de la universitat de disciplines econòmiques o financeres.
  
- Un professor de l'Escola Oficial d'Idiomes.
  
- Un representant de la Conselleria d'Economia, Hisenda i Administració Pública.
  
Vocal-secretari: un ajudant d'auditoria d'algun òrgan de control extern del sector públic.
  
A l'efecte d'estar informat de totes les incidències del procediment, el Consell de Personal de les Corts Valencianes i institucions que en depenen, podrà nomenar un representant perquè estiga present en les reunions del tribunal.